چینده دارتیشمالی تک اوشاق سیاستی‌نین سونا چاتدیغی 2016دا دوغوم نسبتی یوزده 7،9 آرتیش گؤستردی.
چین ساغلیق و عائله پلانلاما کمیته‌سی یئتکی‌لی‌سی یانگ وینجوانگ، دوغورقانلیق چاغینا چاتان قادین سایی‌سی‌نین هر ایل 5 میلیون آرتماسی‌نین گؤزلنیلدیگینه دقت چئکه‌رک 2016-2020 دؤورونده هر ایل 17-20 میلیون یئنی دوغومون اؤن گؤرولدویونو سؤیله‌دی.
2015  سونو اعتباریله 1،37 میلیاردلیق اهالیسی ایله دونیانین ان قالابا‌لیق اؤلکه‌سی اولان چینده جمعیتین 2030.جو ایلده 1،45 میلیاردا چاتماسی گؤزلنیلیر.
چینین عائله پلانلاماسی و تک اوشاق سیاستی، اؤلکه‌نین سرعتله آرتان اها‌لی‌سینی کنترل آلتینا آلماق اوچون 1970.جی ایللرده آشاما‌لی اولا‌راق قوه‌یه گیرمیش و شهرلرده یاشایان عائله‌لره تک اوشاق سینیرلاماسی گتیریلمیشدی. کیچیک یئرلرده یاشایان عائله‌لره ایسه ایلک اوشاق‌لاری‌نین قیز اولماسی حالیندا ایکینجی اوشاغا ایجازه وئریلمیشدی.
اؤلکه‌ده 1 ژانویه 2016دا "ایکی اوشاق سیاستی" قوه‌یه گیرمیشدی. پکن، یاشلانان اها‌لی‌نین اقتصاد اوزرین‌دکی منفی ائتکیسی و ایش گوجو سایی‌سی‌نین سرعتله آزالماسی اوزرینه آلدیغی بو قرارلا شهرلرده و کند یئرلرینده یاشایان بوتون عایله‌لره شرط‌سیز ایکی اوشاق صاحبی اولابیلمه حاقی تانیمیشدی.
